Title: ข้อบังคับคณะกรรมการสวัสดิการสำนักงานคณะกรรมการกฤษฎีกา ว่าด้วยหลักเกณฑ์การช่วยเหลือของสวัสดิการ พ.ศ. 2552

ข้อบังคับคณะกรรมการสวัสดิการสำนักงานคณะกรรมการกฤษฎีกา

ข้อบังคับคณะกรรมการสวัสดิการสำนักงานคณะกรรมการกฤษฎีกา
ว่าด้วยหลักเกณฑ์การช่วยเหลือของสวัสดิการ
พ.ศ. ๒๕๕๒

อาศัยอำนาจตามข้อ
๑๙ (๕) และข้อ ๒๕ แห่งระเบียบสำนักงานคณะกรรมการกฤษฎีกา
ว่าด้วยการจัดสวัสดิการสำนักงานคณะกรรมการกฤษฎีกา พ.ศ. ๒๕๕๒ คณะกรรมการสวัสดิการสำนักงานคณะกรรมการกฤษฎีกาออกข้อบังคับไว้
ดังต่อไปนี้

ข้อ ๑ 
สวัสดิการประเภทการออมทรัพย์และการกู้เงิน
ให้จัดการช่วยเหลือให้แก่สมาชิกตามหลักเกณฑ์และวิธีการที่กำหนดในข้อบังคับของกองทุนสงเคราะห์ข้าราชการและลูกจ้างประจำสำนักงานคณะกรรมการกฤษฎีกา

ข้อ ๒ 
สวัสดิการประเภทฌาปนกิจสงเคราะห์
ให้จัดการช่วยเหลือแก่สมาชิกในกรณีที่สมาชิก หรือบิดามารดา สามีภรรยา
หรือบุตรของสมาชิกถึงแก่กรรม
โดยให้จัดพวงหรีดสำหรับการไปเคารพศพและมอบเงินร่วมในการบำเพ็ญกุศล
มีมูลค่ารวมเป็นเงินจำนวนไม่เกินสองพันบาท

ข้อ ๓ 
สวัสดิการประเภทการกีฬาและนันทนาการ
ให้จัดกิจกรรมหรือกิจการสำหรับสมาชิกได้โดยอาจได้รับเงินช่วยเหลือค่าใช้จ่ายดังต่อไปนี้ได้
(๑)
ค่าทัศนศึกษา
(๒)
ค่าจัดงานด้านพิธีการและงานเลี้ยงรื่นเริง
(๓)
ค่าเครื่องแต่งกายในการเล่นกีฬาและนันทนาการ
(๔)
ค่าใช้จ่ายอื่นที่เกี่ยวเนื่องกับการกีฬาและนันทนาการ
ทั้งนี้
ให้เป็นไปตามที่คณะกรรมการสวัสดิการมีมติอนุมัติด้วยความเห็นชอบของเลขาธิการ

ข้อ ๔ 
กิจกรรมหรือสวัสดิการประเภทอื่น
อาจได้รับเงินช่วยเหลือหรือเบิกจ่ายค่าใช้จ่ายได้ตามจำนวนที่คณะกรรมการสวัสดิการมีมติอนุมัติด้วยความเห็นชอบของเลขาธิการ

ข้อ ๕ 
เงินช่วยเหลือหรือค่าใช้จ่ายในการจัดการช่วยเหลือหรือดำเนินกิจกรรมหรือกิจการของสวัสดิการตามข้อบังคับนี้
ให้จ่ายจากกองทุนสวัสดิการ

ทั้งนี้
ตั้งแต่วันที่ ๒๒ เมษายน พ.ศ. ๒๕๕๒ เป็นต้นไป

ประกาศ ณ วันที่ ๒๒
เมษายน พ.ศ. ๒๕๕๒
จริยา  เจียมวิจิตร
(นางจริยา  เจียมวิจิตร)
ประธานกรรมการสวัสดิการ
สำนักงานคณะกรรมการกฤษฎีกา

โชติกานต์/ปรับปรุง
๑๑ กรกฎาคม ๒๕๕๙